ПРОТОКОЛ № 29
от заседанието на Комисия „международна дейност” на ВСС, 
проведено на 11.06.2014 г.

Днес, 11.06.2014 г., сряда, 09.15 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

ПРЕДСЕДАТЕЛ: 	  	Соня Найденова - отсъства
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев 
					Милка Итова - отсъства

На заседанието на присъства експертният сътрудник на комисията: Христина Тодорова – директор на дирекция „Международна дейност”.

1.ОТНОСНО: Командироване на Соня Найденова - Представляващ ВСС за участие в заседанията на Комитета за сътрудничество по Програма BG14 „Изграждане на капацитет и сътрудничество в областта на съдебната власт" и BG15 „Корекционни услуги, включително без прилагане на мерки за задържане" на Норвежкия финансов механизъм 2009-2014 г., в периода 24-25 юни 2014 г., в Осло, Кралство Норвегия.

Комисия “Международна дейност” предлага на Висшия съдебен съвет да вземе следното решение:
ПРОЕКТ:
ВИСШИЯТ СЪДЕБЕН СЪВЕТ
Р  Е  Ш  И :

1.1. Предлага на ВСС да КОМАНДИРОВА Соня Найденова - Представляващ ВСС за участие в заседанията на Комитета за сътрудничество по Програма BG14 „Изграждане на капацитет и сътрудничество в областта на съдебната власт" и BG15 „Корекционни услуги, включително без прилагане на мерки за задържане" на Норвежкия финансов механизъм 2009-2014 г., в периода 24-25 юни 2014 г., в Осло, Кралство Норвегия.
1.2. Всички разходи за осигуряване на пътни, нощувки, дневни и медицинска застраховка се поемат от Програмния оператор – Министерство на правосъдието, от бюджетите на Програма BG 14 и Програма BG 15.
Предложението ще бъде внесено на заседанието на ВСС на 12.06.2014 г.

2.ОТНОСНО: Писмо от Десислава Пиронева с допълнителна информация за периода, през който се е занимавала с дела, свързани с контрабанда на стоки.

Комисия „Международна дейност”
Р Е Ш И:

2.1. Приобщава информацията от Десислава Пиронева към материалите с кандидатури на магистрати за обявена вакантна позиция в Европейска служба за борба с измамите – OLAF.B.2.
2.2. Да се изпрати кандидатурата в Министерство на външните работи в указания срок.

3.ОТНОСНО: Извадка от Практически наръчник за обменни програми за съдебните органи за 2014 г. и Писма от Стоил Пашкунов – зам.-директор на Националния институт на правосъдието по повод изискана допълнителна информация за съдия Емил Желев.

Комисия „Международна дейност”
Р Е Ш И:

3.1. Отлага разглеждането на т. 3 от дневния ред за следващото заседание на комисията.
3.2 Да се изискат от директора на НИП придружителните писма, с които са изпратени българските кандидатури за стажове до Европейската мрежа за съдебно обучение - ЕМСО.

4.ОТНОСНО: Писмо от Богдан Мирчев – ръководител на Фондация „Ханс Зайдел” за България относно провеждане на семинар на тема „Атестиране и конкурси за магистрати”.

Комисия „Международна дейност”
Р Е Ш И:

4.1. Предлага провеждането на семинар на тема „Атестиране и конкурси за магистрати” да се проведе през м. септември или м. октомври 2014 г.
4.2. Да се уведоми за решението на комисията Богдан Мирчев – ръководител на Фондация „Ханс Зайдел” за България.

5.ОТНОСНО: Въпросник от Асоциацията на висшите полицейски служители на Великобритания с молба за предоставяне на отговори от ВСС.

КОМИСИЯ „МЕЖДУНАРОДНА ДЕЙНОСТ”
РЕШИ:

5.1.	НЕ ПРЕДОСТАВЯ отговори на Въпросника от Асоциацията на висшите полицейски служители на Великобритания, тъй като въпросите не са от компетентността на ВСС, а от тази на останалите две институции, до които е изпратен въпросникът - ПРБ и НСлС, както и на МП, които са ангажирани с Европейската информационна система за съдимост (ECRIS);

5.2	Извлечение от решението на комисията да се изпрати до Министерство на правосъдието.

6.ОТНОСНО: Решение на комисия „Професионална квалификация, информационни технологии и статистика” на ВСС за изготвяне на отговори на въпроси, подготвени от ЕК, предоставени от Тодор Керанов – Главен секретар на Министерство на правосъдието.

Комисия „Международна дейност”
Р Е Ш И:

6.1. Да се изпрати писмо до Вероника Николова - съдия в Софийски апелативен съд и национално лице за контакт на Европейската съдебна мрежа по граждански и търговски дела, за предоставяне на информация, необходима за попълване на две нови национални страници със съдържание в Европейския портал за електронно правосъдие: „Заплащане на съдебни разноски във връзка с процедурата за „малки искове" и „Заплащане на съдебни разноски във връзка с процедурата за „Европейска заповед за плащане" - за изготвяне на отговори на въпроси, подготвени от ЕК, предоставени от Тодор Керанов – Главен секретар на Министерство на правосъдието.

	7.ОТНОСНО: Писмо от Теодора Маринова, с приложени Правила за администриране на Двустранния фонд по Програма БГ14 и формуляри за кандидатстване.

Комисия „Международна дейност”
Р Е Ш И:

7.1. Да се изпрати писмо до всички членове на Висшия съдебен съвет, в което да се посочат условията за кандидатстване като се приложи писмото на Теодора Маринова, Правилата за администриране на Двустранния фонд по Програма БГ14 и формулярите за кандидатстване

	8.ОТНОСНО: Извадка от Устройствения правилник на Министерството на правосъдието, свързан с дейността на дирекция” Международно правно сътрудничество и европейски въпроси”.

Комисия „Международна дейност”
Р Е Ш И:

	8.1. Приема за сведение извадка от Устройствения правилник на Министерството на правосъдието свързан с дейността на дирекция” Международно правно сътрудничество и европейски въпроси”.

.
8.2. При бъдещи искания от Министерство на правосъдието за предоставяне на отговори във връзка с писма на Европейски институции да се има предвид чл. 25, Раздел VІІІ от Устройствения правилник на МП.

9.ОТНОСНО: Изготвяне на анализ и отчет за първите шест месеца на 2014 г. на План-Графика по изпълнение на мерките, предвидени в Стратегията за превенция и противодействие на корупцията в съдебната система за 2014 г.
Приложение: Извлечение от протокол № 21/02.06.2014 г. на КПЕПК при ВСС.

Комисия „Международна дейност”
Р Е Ш И:

9.1. Комисия „Международна дейност” на ВСС няма задължения по изпълнение на мерките, предвидени в Стратегията за превенция и противодействие на корупцията в съдебната система за 2014 г.
9.2. Изпраща решението на Комисия „Професионална етика и превенция на корупцията” на ВСС, за сведение.

10.ОТНОСНО: Писма от председателите на Апелативен съд гр. София, Софийски военен съд и Районен съд гр. Каварна относно дела от особен обществен интерес, наблюдавани от ЕК.

Комисия „Международна дейност”
Р Е Ш И:

10.1. Приема за сведение информацията от председателите на Апелативен съд гр. София, Софийски военен съд и Районен съд гр. Каварна относно дела от особен обществен интерес, наблюдавани от ЕК.
	10.2. С информацията от председателите на Апелативен съд гр. София, Софийски военен съд и Районен съд гр. Каварна да се актуализира таблицата за делата с особен обществен интерес, наблюдавани от ЕК.

11.ОТНОСНО: Писма от Иван Маринов – Главен секретар на Администрацията при Прокуратура на Република България относно командироване в чужбина на магистрати от Прокуратурата на РБ.

Комисия „Международна дейност”
Р Е Ш И:

11.1. Приема за сведение информацията, предоставена от Главния секретар при Прокуратурата на РБългария относно командироване в чужбина на представители на Прокуратурата на Република България.
	11.2. Да се актуализира информацията в таблицата за командированите в чужбина лица от органите на съдебната власт, с тази предоставена от Главния секретар при Прокуратурата на РБългария относно командироване в чужбина на представители на Прокуратурата на Република България.

12.ОТНОСНО: Покана от Боряна Димитрова – координатор проект, за участие във фокус група за Приоритетна ос 3 „Прозрачна и ефективна съдебна система” на ОП „Добро управление” за програмен период 2014-2020 г., която ще се проведе на 13 юни 2014 г., от 14.00 ч.

Комисия „Международна дейност”
Р Е Ш И:

12.1. Предлага Румен Георгиев – председател на комисия „Професионална квалификация, информационни технологии и статистика” на ВСС, за участие във фокус група за Приоритетна ос 3 „Прозрачна и ефективна съдебна система” на ОП „Добро управление” за програмен период 2014-2020 г., която ще се проведе на 13 юни 2014 г., от 14.00 ч.

13.ОТНОСНО: Писмо от Драгомир Йорданов – директор на Националния институт на правосъдието относно Решение на Управителния съвет на НИП, от 20.05.2014 г.

Комисия „Международна дейност”
Р Е Ш И:

13.1. Приема за сведение Решение на Управителния съвет на Националния институт на правосъдието, от 20.05.2014 г.

14.ОТНОСНО: Проект на писмо във връзка с изпълнение на т. 7 от План за действие за 2014 г. – „Анализ на ефекта от прилагането на чл. 18, ал. 2 от Наредбата за медицинската експертиза”.

Комисия „Международна дейност”
Р Е Ш И:

14.1. Одобрява проекта на писмо във връзка с изпълнение на т. 7 от План за действие за 2014 г. – „Анализ на ефекта от прилагането на чл. 18, ал. 2 от Наредбата за медицинската експертиза”.
14.2. Писмото да се изпрати на председателите на апелативните съдилища, Апелативен специализиран наказателен съд, Военно-апелативен съд, Специализиран наказателен съд, военните съдилища, окръжните съдилища и Софийски градски съд.

15.ОТНОСНО: Заявление от Татяна Гьонева Коева – съдия в Окръжен съд гр. Стара Загора за участие в заключителна конференция, във връзка с проект на Съдебната мрежа за Европейската заповед за арест, която ще се проведе в периода 22-24 юли 2014 г., в Лондон, Великобритания.

Комисия „Международна дейност”
Р Е Ш И:

15.1. Отлага разглеждането на т. 15 от дневния ред за следващо заседание на комисията.
15.2. Възлага на дирекция „Международна дейност” да подготви доклад относно разходите, свързани с евентуалното участие на Татяна Гьонева Коева – съдия в Окръжен съд гр. Стара Загора, в заключителната конференция, във връзка с проект на Съдебната мрежа за Европейската заповед за арест, в периода 22-24 юли 2014 г., в Лондон, Великобритания.

16.ОТНОСНО: Обобщени данни от съдилищата, изготвени от Румен Митев – главен експерт съдебна статистика в АВСС в отговор на писмо от Министерство на правосъдието относно предоставяне на информация във връзка с изготвяне на Доклади по ратифицирани конвенции в съответствие с чл. 22 от Устава на Международната организация на труда.

Комисия „Международна дейност”
Р Е Ш И:

16.1. Възлага на експертите от дирекция „Международна дейност”, да изпратят до Министерство на правосъдието горепосочената информация по електронна поща.

17.ОТНОСНО: Писмо от Недялчо Данчев – директор дирекция „Човешки ресурси” в Министерство на външните работи относно продължаване на командировката на Чавдар Димитров, като национален експерт в Европейската комисия.

Комисия „Международна дейност”
Р Е Ш И:

17.1. Отлага разглеждането на т. 17 от дневния ред за следващо заседание на комисията.

ЗА ПРЕДСЕДАТЕЛ 
НА КОМИСИЯТА:/п/
				     	 МАРИЯ КУЗМАНОВА